Dame i gospodo, poštovani delegati, poštovani članovi Savjeta ministara BiH, poslanici u Predstavničkom domu Parlamenta Bosne i Hercegovine, predstavnici ambasada u BiH i međunarodnih organizacija, članovi Centralne izborne komisije, poštovani gosti i predstavnici sredstava javnog informisanja, sve vas srdačno pozdravljam i otvaram konstitutivnu sjednicu Doma naroda Parlamentarne skupštine BiH. Članom 2. stavom 3. Poslovnika Doma naroda utvrđeno je da dok se ne izabere predsjedavajući prvom sjednicom predsjedava najstariji izabrani ili najstariji izabrani prisutni delegat kao privremeni predsjedavajući. Kao što vidite to sam ja, Sredoje Nović, za one koji ne znaju moje ime i prezime. Prisutnim delegatima srdačno čestitam na izboru na ovu odgovornu dužnost i želim uspješan rad u predstojećem četverogodišnjem mandatu. Centralna izborna komisija BiH dostavila je Odluku o potvrđivanju rezultata posljednjih izbora i dodjeli mandata u Domu naroda Parlamentarne skupštine BiH iz Republike Srpske broj 06-1-07-1106714, od 19.12.2014. godine „Službeni glasnik BiH“, broj 10014 i Odluku o potvrđivanju rezultata posljednjih izbora i dodjeli mandata u Domu naroda Parlamentarne skupštine BiH iz Federacije BiH broj 06-1-7-1-2715, od 22.01.2015. godine „Službeni glasnik BiH“, broj 515. Dozvolite mi da vam pročitam listu delegata koji će na osnovu navedenih odluka Centralne izborne komisije BiH obavljati dužnost delegata u Domu naroda Parlamentarne skupštine BiH u narednom mandatu. Podsjetiću vas da se u skladu sa Ustavom BiH i Izbornim zakonom BiH u ovaj Dom bira 15 delegata, i to 10 delegata sa teritorije Federacije BiH i 5 delegata sa teritorije Republike Srpske. U Dom naroda Parlamentarne skupštine BiH imenovani su sljedeći delegati Iz Federacije BiH Delegati iz bošnjačkog naroda gospodin Halid Genjac, gospodin Safet Softić, gospodin Sead Kadić, gospodin Fahrudin Radončić i gospodin Sifet Hodžić. Delegati iz reda hrvatskog naroda gospodin Bariša Čolak, gospođa Ljilja Zovko, gospođa Zdenka Džambas, gospodin Mario Karamatić, gospodin Martin Raguž. 2 Iz Republike Srpske Delegati iz srpskog naroda gospodin Ognjen Tadić, gospodin Darko Babalj, gospodin Nebojša Radmanović, gospodin Dragutin Rodić i gospodin Sredoje Nović. Podsjetio bih vas na odredbe člana 3. Poslovnika koje glase Delegati preuzimaju dužnost zajedničkim davanjem i pojedinačnim potpisivanjem svečane izjave. Od službe Doma dobili ste tekst svečane izjave. Molim vas da nakon davanja svečane izjave izjavu potpišete i vratite je u službu. Molim vas sada da ustanemo i da svi zajedno pristupimo davanju svečane izjave.
Pozivam vas da ponavljate riječi a ja ću čitati svečanu izjavu. Obavezujem se da ću savjesno obavljati povjerene mi dužnosti, poštovati Ustav BiH,
Obavezujem se da ću savjesno obavljati povjerene mi dužnosti, poštovati Ustav BiH,
u potpunosti sprovoditi Opšti okvirni sporazum za mir u Bosni i Hercegovini, štititi i zauzimati se za ljudska prava i osnovne slobode, DELEGATI u potpunosti sprovoditi Opšti okvirni sporazum za mir u Bosni i Hercegovini, štititi i zauzimati se za ljudska prava i osnovne slobode, te štititi interese i ravnopravnost svih naroda i građana. DELEGATI te štititi interese i ravnopravnost svih naroda i građana.
Zahvaljujem predsjedavajući. Poštovane koleginice i kolege. Prije svega čestitam svim delegatima na ... časnu i odgovornu dužnost. Pozdravljam sve prisutne. Obavještavam vas da je, u skladu sa članom 5. Poslovnika Doma naroda Parlamentarne skupštine BiH, na sjednici koja je održana danas, Klub delegata bošnjačkog naroda donio odluku da se za predsjedavajućeg Kluba delegata bošnjačkog naroda izabere delegat Halid Genjac, a za zamjenika predsjedavajućeg Kluba delegata bošnjačkog naroda delegat Sifet Hodžić. U potpisu članovi Kluba delegata bošnjačkog naroda: Halid Genjac, Sead Kadić, Safet Softić, Fahrudin Radončić i Sifet Hodžić.
Zahvaljujem. Konstatujem da je za predsjedavajućeg Kluba bošnjačkog naroda imenovan gospodin Halid Genjac a za zamjenika predsjedavajućeg Kluba bošnjačkog naroda gospodin Sifet Hodžić. Zamolio bih predstavnika Kluba hrvatskog naroda da obavijesti Dom ko je izabran za predsjedavajućeg i zamjenika predsjedavajućeg Kluba hrvatskog naroda.
... predsjedatelju. Evo, ja takođe želim iskoristiti ovu priliku da svim izabranim izaslanicama i izaslanicima od srca čestitam i poželim nam svima skupa uspješan rad u ovom mandatu. Klub izaslanika hrvatskog naroda jutros je održao sjednicu i za predsjednicu Kluba izabrana je Ljilja Zovko a za zamjenicu predsjednice Zdenka Džambas. Dakle evo, mi imamo dvije dame koje će voditi naš Klub.
Zahvaljujem. Konstatujem da je za predsjedavajućeg Kluba hrvatskog naroda imenovana gospođa Ljilja Zovko a za zamjenika predsjedavajućeg Kluba hrvatskog naroda gospođa Zdenka Džambas. Sada bih zamolio predstavnika Kluba srpskog naroda da obavijesti Dom ko je izabran za predsjedavajućeg i zamjenika predsjedavajućeg Kluba srpskog naroda.
Dame i gospodo, čestitke u ime Kluba srpskog naroda i u moje ime svim izabranim. Klub delegata srpskog naroda izabrao je za predsjednika gospodina Sredoju Novića a za zamjenika gospodina Dragutina Rodića. Hvala. 5
Zahvaljujem. Konstatujem da je za predsjedavajućeg Kluba srpskog naroda imenovan Sredoje Nović, a za zamjenika predsjedavajućeg Kluba srpskog naroda imenovan gospodin Dragutin Rodić. Nakon imenovanja predsjedavajućih i zamjenika predsjedavajućih klubova naroda u Domu naroda prelazimo na drugu tačku dnevnog reda, a to je Ad. 2. Izbor predsjedavajućeg, prvog i drugog zamjenika predsjedavajućeg Doma naroda Dozvolite mi da vas podsjetim na odredbe člana 7. Poslovnika koje se odnose na izbor predsjedavajućeg, prvog i drugog zamjenika predsjedavajućeg ovog Doma. Član 7. Stav 1. Nakon što su osnovani klubovi naroda Dom između svojih članova bira po jednog predstavnika iz svakog konstitutivnog naroda koji će obavljati dužnosti predsjedavajućeg, prvog zamjenika predsjedavajućeg i drugog zamjenika predsjedavajućeg Doma. Predsjedavajući ne može biti izabran iz istog konstitutivnog naroda kao predsjedavajući Predstavničkog doma. Stav. 2. Svaki klub naroda i svaki delegat ima pravo da predlaže kandidata za sve dužnosti. Nakon što se utvrdi lista kandidata za svako mjesto glasa se. Ako za jedno mjesto ima više kandidata prvo se glasa za kandidata kojeg je predložio klub naroda. Stav 3. Ako od više kandidata za jedno mjesto ni jedan kandidat nije dobio potrebnu većinu ili su dobili isti broj glasova glasanje se ponavlja za dva kandidata koji su dobili najviše ili isti broj glasova. Stav 4. Odluka o izboru donosi se na način utvrđen za odlučivanje u Domu. U slučaju usaglašavanja usaglašavanje će obaviti predsjedavajući klubova naroda. Ako usaglašavanje ne uspije glasanje se ponavlja. Stav 5. Ako ni jedan kandidat nije dobio potrebnu većinu glasanje se u cjelini ponavlja. Dozovlite da vas prije predlaganja kandidata podsjetim takođe na odredbe članova 75. i 76. Poslovnika. Član 75. Stav 1. Sve odluke u Domu donose se većinom glasova onih koji su prisutni i koji glasaju. Stav 2. Delegati će uložiti maksimalne napore da ta većina uključuje najmanje 13 glasova delegata sa teritorije svakog entiteta. 6 Stav 3. Ako većina glasova ne uključuje 13 glasova delegata s teritorije svakog entiteta predsjedavajući Doma i njegovi zamjenici sastaće se kao komisija i pokušati da obezbijede saglasnost u roku od tri dana nakon glasanja. Stav 4. Ako to ne uspije odluke se donose većinom glasova onih koji su prisutni i koji glasaju pod uslovom da glasovi protiv ne sadrže 23 ili više glasova delegata izabranih iz svakog entiteta. Član 76. Stav 1. Ako većina glasova ne sadrži 13 glasova s teritorije svakog entiteta Kolegijum doma će radeći kao komisija nastojati da postigne saglasnost u roku od tri dana. Stav 2. Ako predsjedavajući Doma i zamjenici predsjedavajućeg Doma postignu saglasnost iz člana 75. stav 3. ovog Poslovnika relevantna odluka Doma smatra se usvojenom, a Dom se o tome obavještava na odgovarajući način. Izuzetno od odredbi člana 19. ovog Poslovnika saglasnost se postiže konsenzusom predsjedavajućeg Doma i zamjenika predsjedavajućeg. Stav 3. Ako Kolegijum doma ne uspije da postigne saglasnost odluku donosi većina od ukupnog broja delegata koji su prisutni i koji glasaju uz uslov da glasovi protiv ne sadrže 23 ili više glasova delegata izabranih iz svakog entiteta. Stav 4. U slučaju da nema kvoruma, te ako nakon pauze predsjedavajući Doma utvrdi ili glasanje pokaže da i dalje nema kvoruma razmatranje pitanja odgađa se za sljedeću sjednicu. Stav 5. Ako se delegat prilikom glasanja ne izjasni za, protiv ili uzdržan a prisutan je u sali prilikom glasanja smatra se da je uzdržan. Prije nego što pristupimo davanju prijedloga i predsjedavajućeg, prvog i drugog zamjenika predsjedavajućeg Doma naroda želim da vas podsjetim da je za predsjedavajućeg Predstavničkog doma Parlamentarne skupštine BiH imenovan gospodin Šefik Džaferović iz reda bošnjačkog naroda. Za prvu zamjenicu predsjedavajućeg Parlamentarne skupštine BiH imenovana je gospođa Borjana Krišto iz reda hrvatskog naroda. Za drugog zamjenika predsjedavajućeg Parlamentarne skupštine BiH imenovan je gospodin Mladen Bosić iz reda srpskog naroda. U skladu sa članom 7. stav 1. Poslovnika Doma naroda predsjedavajući ne može da bude izabran iz istog konstitutivnog naroda kao predsjedavajući Predstavničkog doma. Imajući u vidu član 7. stav 2. svaki klub naroda kao i svaki delegat imaju pravo da predlože kandidata za predsjedavajućeg, odnosno zamjenika predsjedavajućeg Doma naroda. Prvo treba da predložimo kandidata za predsjedavajućeg Doma naroda, a u ovom slučaju mjesto predsjedavajućeg pripada kandidatu iz reda hrvatskog ili srpskog naroda. Zatim predlažemo prvog zamjenika predsjedavajućeg iz reda bošnjačkog ili srpskog naroda, a potom drugog zamjenika predsjedavajućeg iz reda hrvatskog, odnosno bošnjačkog naroda. Želim da vas podsjetim da je članom 22. stav 1. Poslovnika Doma naroda predviđeno i sljedeće. Predsjedavajući doma automatski se rotira na toj dužnosti bez glasanja svakih 8 mjeseci počevši od dana izbora predsjedavajućeg. 7 A sada molim predsjedavajućeg Kluba iz reda hrvatskog ili srpskog naroda da predloži kandidata za predsjedavajućeg Doma naroda.
nije uključen mikrofon
Evo, uvaženi delegat, gospodin Halid Genjac želi da se obrati.
Zahvaljujem. U ime Kluba delegata bošnjačkog naroda u skladu sa članom 73. stav 1. tražim pauzu od 15 minuta zbog potrebnih dodatnih konsultacija. 15 minuta znači.
Hvala. Konstatujemo da se daje pauza do 12:10. [[PAUZA]] Nastavljamo sa radom i pozivam uvaženog delegata, gospodina Genjca da nam se obrati.
Zahvaljujem. Dakle, mi smo imali pauzu i nakon pauze predlažemo sljedeći zaključak: - Zbog potrebnih dodatnih konsultacija odgađa se nastavak sjednice. Nastavak će se održati u narednih 15 dana prema terminu kojeg će usaglasiti predsjedavajući klubova i privremeni predsjedavajući Doma. Molim da se ovaj zaključak stavi na glasanje. Ovo je, dakle, prijedlog zaključka – odgađa se nastavak sjednice, tačka, a sjednica će se nastaviti u narednih 15 dana u terminu kojeg će tačno utvrditi predsjedavajući klubova zajedno sa privremenim predsjedavajućim Doma.
Hvala lijepo. Da li ima još nekih prijedloga? Nema. Stavljam na glasanje zaključak, odnosno prijedlog gospodina Halida Genjca. Molim stručnu službu da glasanje možete izvršiti sada. Hvala lijepo. Konstatujem ____________(?) [[nije uključen mikrofon]] 8 Tražite ponavljanje glasanja? Molim stručnu službu da ponovimo glasanje. Glasajte sad. Glasanje je završeno. Konstatujem da je prisutno 15 delegata. Za 14, protiv niko, uzdržan 1. Od toga iz Federacije BiH za 9, uzdržan 1, iz Republike Srpske 5 za, protiv i uzdržanih nema. Dakle, konstatujemo da će sjednica u narednih 15 dana nastaviti sa radom. Hvala vam lijepo. Sjednica prekinuta u 12:20 sati.